b'\n_START_ARTICLE_\nFranc Pavlanski Pollini\n_START_SECTION_\n\xc5\xbdivljenje\n_START_PARAGRAPH_\nPollini se je rodil v dru\xc5\xbeini ljubljanskega zdravnika Janeza Krizostoma Pollinija. Po mladosti v Ljubljani se je verjetno izobra\xc5\xbeeval pri Mozartu in pri Zingarelliju, nakar je deloval ve\xc4\x8dinoma v Milanu v Italiji._NEWLINE_Po severnoitalijanskih mestih je deloval sprva kot pevec. Leta 1801 so v Milanu izvedli njegovo kantato\xc2\xa0\xc2\xbbIl trionfo della Pace\xc2\xab. V Milanu, kamor se je vrnil po lahko\xc5\xbeivem bivanju v Parizu, je leta 1812 izdal klavirsko \xc5\xa1olo\xc2\xa0\xc2\xbbMetodo pel clavicembalo\xc2\xab.\n_START_SECTION_\nDelo\n_START_PARAGRAPH_\nPollini je bil med za\xc4\x8detniki v ustvarjanju klavirskih sonat, pisal pa je tudi komorna dela in opere.'